ต้องบอกก่อนเลยว่าสำหรับร้านนี้ เราลังเลหลายครั้งแล้ว เพราะด้วยการตามดูรีวิว แล้วรู้สึกหน้าตาไม่น่าทาน เพราะด้วยความเยอะ ความใหญ่ เลยรู้สึกแบบนั้น แต่พอดีพี่ที่ทำงานมาทาน แล้วบอกให้ไปลอง เพราะรสชาติโอเค เราเลยลองเล้ยยย ครั้งนี้มากับครอบครัวทั้งหมด 4 คน ไหน ๆ ก็มาละ เลยสั่งถาดใหญ่ ซึ่งชื่อว่า ถาดปราบเซียน และคุณแม่สักผักโขมอบชีส กับสปาเก็ตตี้ขี้เมา มาเพิ่ม
รสชาติ: ถาดปราบเซียน (599.-) ถาดนี้ปราบเซียนสมชื่อจริง ๆ เสริฟมา ยิ่งใหญ่มาก เลือกทานแทบไม่ถูก ถาดนี้ประกอบด้วย สเต๊กหมู สเต๊กไก่ สเต๊กเนื้อ ฟิชแอนด์ชิพ หอมใหญ่ทอด ซี่โครงหมูบาร์บีคิว ไส้กรอก เบอร์เกอร์ไก่เม็กซิกัน เฟรนด์ฟรายส์ และสลัด ขนมปังกระเทียม คือแค่เห็นก็อิ่มแล้วว เรื่องรสชาติ สเต็กหมูและไก่ ค่อนข้างธรรมดา ไม่มีอะไรโดดเด่น เราแอบกินเนื้อเข้าไป เพราะไม่ทราบตั้งแต่แรก ฟิชแอนด์ชิพ อร่อยดีค่ะ ไม่อมน้ำมัน ซี่โครงหมูนุ่ม อร่อย รสชาติหมักโอเค แต่ติดตรงทานยากไปหน่อย ส่วนเบอร์เกอร์ไม่ได้ทานเลย ทานไม่ลง คือจุกแน่นมาก
- ผักโขมอบชีส (109.-) : เมนูนี้เป็นเส้นมะกะโรนีอยู่ด้านใน อร่อยดีค่ะ ชีสยืด ๆ หนัก ๆ เน้น ๆ
- สปาเก็ตตี้ขี้เมา (139.-) : เมนูนี้รสชาติเผ็ด จัดจ้าน พริกไทยดำค่อนข้างเด่น

บรรยากาศร้าน: โปร่ง ๆ โล่ง ๆ ธรรมดา 

ถือว่าคุ้มค่ากับราคา และจุกหนักมาก